**Contract de servicii**

**Municipiul Piatra Neamţ SC …..**

 **Nr\_\_\_\_\_\_\_\_/\_\_\_\_.\_\_\_\_.2021 Nr\_\_\_\_\_\_\_\_/\_\_\_\_.\_\_\_.2021**

1. **Părţile contractante**

În temeiul prevederilor LEGII nr. 98 din 19 mai 2016 privind achiziţiile publice şi a Hotărârii Guvernului nr. 395/2016, pentru aproba Normelor metodologice de aplicare a prevederilor referitoare la atribuirea contractului de prestare de servicii,

**între**

**Municipiul Piatra Neamt** , adresa sediului Piatra Neamt, Strada Stefan Cel Mare, nr. 6-8, jud. Neamt, telefon 0233/218991, fax 0233/215374, cod fiscal 2612790, cont RO45TREZ24A510103200108X deschis la Trezoreria Municipiului Piatra Neamt, reprezentată prin Primar, dl. **Andrei Carabelea ,** în calitate de Achizitor (numit în continuare şi în Condiţiile de Contract **Beneficiar**), pe de o parte,

**şi**

**SC….** adresa ..., număr de înregistrare la Registrul Comertului .... , cod unic de înregistrare ...., cont ..... deschis la Trezoreria ..., nr. telefon ... , reprezentant .... având functia .... , în calitate de **PRESTATOR**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

1. contract - actul juridic care reprezinta acordul de vointa al celor cloud parti incheiat intre o autoritate contractante, in calitate de achizitor, si un prestator de servicii, in ealitate de prestator;
2. achizitor si prestator - partile contractante, astfel cum sunt acestea denumite in prezentul contract;
3. pretul contractului - pretul platibil prestatorului de catre achizitor, in baza contractului, pentru indeplinirea integrald si corespunzatoare a tuturor obligatiilor asumate prin contract;
4. servicii - activitati a caror prestare face obiectul contractului;
5. produse - echipamentele, masinile, utilajele, piesele de schimb si orice alte bunuri cuprinse in anexa/anexele la prezentul contract si pe care prestatorul are obligatia de a le furniza aferent serviciilor prestate conform contractului;
6. standarde - standardele, reglementarile tehnice sau altele asemenea prevazute in Tema de proiectare si in propunerea tehnica;
7. forta majoră - un eveniment mai presus de controlul partilor, care nu se datorează greselii sau vinii acestora, care nu putea fi prevazut la momentul incheierii contractului si care face imposibilă executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau Orice alte catastrofe naturale, restrictii aparute ca urmare a unei carantine, embargo, enumerarea nefiind exhaustive ci enuntiativa. Nu este considerat forță majoră un eveniment asemenea celor de mai sus, care, fare a crea o imposibilitate de executare, face extrem de costisitoare executarea obligatiilor uneia din parti;
8. zi - zi calendaristica; an - 365 de zile
9. subcontractant - orice operator economic care nu este parte a unui contract de achizitie publica care execute si/sau furnizeaza anumite parti on elemente ale lucrarilor sau ale constructiei on indeplinesc activitdti care fac parte din obiectul contractului de achizitie publica, răspunzând în fata contractantului de organizarea derularea tuturor etapelor necesare in acest scop;

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

 4.1. - Prestatorul se obligă să presteze **Servicii VPN pentru conectarea echipamentelor din 80 statii de transport public si a centrului de comanda si control în cadrul proiectului *“Modernizarea statiilor de asteptare pentru transport public cod SMIS 126607”***, Codul de clasificare C.P.V.: 72318000-7 Servicii de transmisie de date ,în perioada convenită şi în conformitate cu obligaţiile asumate prin prezentul contract pentru preţul de **...... lei inclusiv TVA .**

 4.2. - Achizitorul se obligă să plătească prestatorului prețul de **... lei fara TVA** la care se adauga TVA în valoare de  **... lei .** Facturarea serviciului se face doar după punerea în functiune a întregului sistem.

**5. *Durata contractului***

5.1 – Durata prezentului contract este de **12 luni** de la punerea în functiune a sistemului cu posibilitatea prelungirii.

5.2. - Instalarea echipamentelor se va realiaza în termen de max 8 luni de la emiterea ordinului de începere dar nu mai târziu de 16.06.2022, în concordanta cu graficul de executie aferent proiectului ***“Modernizarea statiilor de asteptare pentru transport public cod SMIS 126607”***.

**6. *Documentele contractului***

*6*.1 - Următoarele documente sunt anexe sunt parte integranta a contractului:

 a) caietul de sarcini- **Anexa 1**;

 b) propunerea tehnică - **Anexa 2**;

 c) propunerea financiară - **Anexa 3**;

 d) garanția de bună execuție a contractului – **Anexa 4.**

***7.* *Obligaţiile principale ale prestatorului***

7.1- Prestatorul se obligă să presteze serviciile care fac obiectul prezentul contract în perioada convenită la standardele şi performanţele solicitate prin caietul de sarcini și cele prezentate în propunerea tehnică, anexă la contract .

7.2- Prestatorul se obligă să presteze serviciile în conformitate cu cerintele din docuemntatie si cu termenele prezentate în propunerea tehnică.

7.3- Termenul de punere în functiune pentru întreaga retea începe de la data semnarii contractului si nu trebuie să depăsească 30 zile . Orice decalare se face de comun acord .

7.4 - Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***8*. *Obligaţiile principale ale achizitorului***

8.1 - Achizitorul se obligă să plătească preţul convenit în prezentul contract pentru serviciile prestate.

8.2 - Achizitorul se obligă să recepţioneze serviciile prestate.

8.3 - Plata prestării serviciilor se face în baza facturilor emise de Prestator, însoțite de documentele de recepție pentru serviciile prestate. Facturarea serviciului pentru fiecare punct instalat se va face după punerea în functiune a echipamentelor aferente .

Plata facturilor se va efectua în termen de maxim 30 de zile de la înregistrarea lor la registratura autorităţii contractante, cu condiția ca recepția documentației să fie efectuată anterior emiterii facturii.

8.4 - Dacă achizitorul nu onorează facturile în termenul prevazut la art. 8.3, atunci prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

**9. *Caracterul contractului***

9.1. Contractul are caracter de document public. Accesul persoanelor la aceste informatii se realizeaza cu respectarea termenelor și procedurilor prevazute de reglementările legate privind liberul acces la informatiile de interes public si nu poate fi restrictionat decat in masura in care aceste informatii sunt clasificate sau protejate de un drept de proprietate intelectuala, potrivit legii. Prestatorul nu are voie sa faca public contractul sau orice alt document ce decurge in legatura cu acesta, decat cu aprobarea prealabila a achizitorului.

***10.* *Sancţiuni pentru neîndeplinirea culpabilă a obligaţiilor***

10.1 - În cazul în care, din vina sa exclusivă, prestatorul nu îşi îndeplinește obligaţiile asumate prin contract, atunci achizitorul are dreptul de a solicita dobanzi penalizatoare la nivelul dobanzii legale, respectiv a ratei dobânzii de referinţă a Băncii Naţionale a României, plus 8 puncte procentuale, aplicata la contravaloarea obligatiilor contractuale neindeplinite în termen, până la îndeplinirea efectivă a obligatiilor.

10.2. - În cazul în care achizitorul nu efectueaza platile in termenul stabilit prin contract, atunci prestatorul are dreptul de a solicita dobanzi penalizatoare la nivelul dobanzii legale, respectiv a ratei dobanzii de referinta a Bancii Nationale a Romaniei, plus 8 puncte procentuale, conform legislației în vigoare.

10.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

10.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului

***Clauze specifice***

***11. Garanţia de bună execuţie a contractului – 5*% din valoarea contractului fără TVA.**

 **11.1.(1)** Prestatorul are obligaţia de a constitui Garanţia de Bună Execuţie a contractului conform legii și prezentului contract pentru realizarea corespunzatoare a contractului.

 **(2)** În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.

**(3)** În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză raportat la restul rămas de executat.

**(4)** Prestatorul se va asigura ca garantia de buna executie este valabila si in vigoare pana la finalizarea serviciilor, de catre acesta si remedierea/completarea ori de cate ori a intervenit aceasta necesitate.

**(5)** Daca termenii garantiei de buna executie specifica data de expirare a acesteia, iar prestatorul nu este indreptatit la aceasta, cu 28 de zile inainte de data de expirarea garantiei, prestatorul va prelungi valabilitatea garantiei de buna executie pana cand serviciile vor fi terminate .

 **11.2.** **(1)** Cuantumul Garanţiei de Bună Execuţie a contractului de servicii reprezintă **5% din valoarea contractului fără TVA=…. lei** şi se va constitui în termen de 5 zile lucratoare de la semnarea Contractului, astfel:

a) de regulă, garanția de bună execuție se constituie prin virament bancar sau printr-un instrument de garantare emis în condiţiile legii de o societate bancară sau o societate de asigurări, care devine anexă la contract. Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate,

sau

b) parţile vor conveni ca Garanţia de Bună Executie sa se constituie prin reţineri succesive din sumele datorate Prestatorului pentru facturi partiale. In acest caz Prestatorul are obligaţia de a deschide la Trezoreria Statului un cont de disponibil distinct şi pus la dispoziţia Achizitorului. Suma initială care se va depune de către Prestator în contul de disponibil distinct astfel deschis nu trebuie sa fie mai mică de 0,5% din preţul contractului fara TVA . Pe parcursul îndeplinirii contractului, Achizitorul urmează să alimenteze acest cont de disponibil prin rețineri succesive din sumele datorate și cuvenite Prestatorului, până la concurența sumei stabilite drept garanție de bună execuție.

 **(2)** În situaţia în care instrumentul de garantare prevăzut la alin. (1), lit. a) nu acoperă toată perioada de valabilitate a Contractului, Prestatorul are obligaţia prelungirii acestuia cu 5 zile înainte de data de expirare.

**(3)** Restituirea garanţiei de bună execuţie a Contractului se va face în conformitate cu prevederile art. 42 , alin.2 din HG nr. 395/2016, în cel mult 14 zile de la data îndeplinirii de către contractant a obligaţiilor asumate prin contractul de achiziţie publică/contractul subsecvent respectiv, dacă nu a ridicat până la acea dată pretenţii asupra ei.

 **11.3**. Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică/contractului subsecvent, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.

***12. Alte responsabilităţi ale prestatorului***

12.1 - Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică .

Timpul de raspuns, notificare si restabilire în cazul unor defectiuni va fi cel asumat in oferta tehnica .

12.2 Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

Prestatorul va pune la dispozitia Beneficiarului echipamentele terminale necesare ce suporta protocoale de comunicatii date.

 Prestatorul va asigura garantia echipamentelor terminale furnizate pe toata durata contractului si va asigura toate echipamentele diverse considerate necesare pentru functionarea cu succes a serviciilor de interconexiune .

12.3 - Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***13. Alte responsabilităţi ale achizitorului***

13.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

13.2. –Autoritatea contractanta va asigura numai personalului prestatorului accesul în sediile sale pentru realizarea conexiunilor si punerea în functiune .

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

Receptia pentru punerea în functiune se va efectua la sediile autoritatii contractante pentru fiecare locatie pe baza de proces verbal .

14.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

***15. Începere, finalizare, întârzieri, sistare***

15.1 - (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de către ambele părți.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

 a) prelungirea perioadei de prestare a serviciului; şi

 b) totalul cheltuielilor aferente, dacă este cazul, care se vor adăuga la preţul contractului.

15.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional, iar graficele curpinse ca documente ale contractului vor fi corelate de către prestator cu noua perioadă de prestare și vor fi trimise către achizitor printr-o notificare.

15.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional, iar graficele cuprinse ca documente ale contractului vor fi corelate de către prestator cu noua perioada de prestare și vor fi trimise către achizitor printr-o notificare.

15.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

15.5 – În cazul în care, în etapa postatribuire, respectiv executarea şi monitorizarea implementării contractului, dar numai în perioada de valabilitate a acestuia, apar modificări care nu au fost prevăzute în documentele achiziției inițiale, se vor aplica prevederile art. 221 din Legea nr. 98 din 19 mai 2016 privind achizițiile publice.

***16. Modificări şi amendamente***

16.1. Modificarea contractului de achizitie publica, în cursul perioadei sale de valabilitate, se face in conditiile prevazute in legislatia privind achizitiile publice, prin act adițional la prezentul contract.

16.2. Circumstanțele care pot determina Modificarea Contractului ca urmare a identificării de soluții, pe durata Contractului, pentru obiectul Contractului și obiectivelor urmărite de Achizitor sunt:

- orice modificare a datelor de contact, reprezentanților autorizați ai Părților, persoanelor de contact, conturilor bancare și băncilor prin care se efectuează plățile;

- drepturile și obligațiile Prestatorului stabilite prin acest Contract sunt preluate de către un alt operator economic ca urmare a unei succesiuni universale sau cu titlu universal în cadrul unui proces de reorganizare, în condițiile stabilite prin Lege;

- identificarea oricărei erori, omisiuni sau oricărui viciu în cerințele Achizitorului;

- identificarea necesității oricărei diminuări/majorări/modificări a Contractului sau a unei părți a acestuia;

- identificarea unor necesități care nu au fost incluse în Contract, dar care au devenit strict necesare în vederea îndeplinirii acestuia și trebuie achiziționate de la Prestator întrucât schimbarea acestuia nu poate fi realizată din motive economice sau tehnice, legate, în principal, de cerințe privind interschimbabilitatea sau interoperabilitatea cu Serviciile deja incluse în Contract, respectiv cu obiectul Contractului, iar schimbarea Prestatorului cauzează Achizitorului dificultăți semnificative, materializate inclusiv prin creșterea semnificativă a costurilor;

- decalarea unui punct de reper sau a unei activități din Planul de lucru al activităților, generate de condițiile și în limitele stipulate la clauzele 3.1 și 3.2. din prezentul Contract;

-modificarea Prețului inițial al Contractului, ca efect al modificărilor nesubstanțiale și/sau ca urmare a prevederilor stabilite la clauza 17 – ajustarea prețului;

-schimbări la nivelul Legii, Regulamente CE, Reglementări, Standarde;

16.3. Modificarea Contractului ca urmare a evaluării activităților, rezultatelor și performanțelor Contractantului în cadrul Contractului, cu scopul completării activității Contractantului la solicitarea expresă a Achizitorului și/sau revizuirea termenului/termenelor de prestare a Serviciilor, parțiale și finale, inclusiv a celor suplimentare se realizează în situații, cum ar fi dar fără a se limita la acestea : ca urmare a unor cereri exprese a factorilor interesați ce au legătură cu activitățile din Contract, indiferent dacă acești factori interesați au fost incluși în documentele achiziției sau dacă implicarea acestora în activitățile din cadrul Contractului a devenit necesitate ca urmare a dinamicii mediului extern în care se realizează activitățile din Contract.

16.4. *Notificarea privind Modificările Contractului*

- Fiecare Parte are obligația de a notifica cealaltă Parte de îndată ce are cunoștință de existența unor circumstanțe care pot întârzia sau împiedica prestarea Serviciilor sau care pot genera o revendicare pentru plată suplimentară;

- Contractantul notifică achizitorul imediat ce consideră că domeniul de aplicare îi cere să facă ceva ce este ilegal sau imposibil. În cazul în care Achizitorul este de acord, acesta emite un document semnat de ambele părți în vederea aplicării măsurilor care se impun;

- Partea care propune Modificarea Contractului are obligația de a transmite celeilalte Părți propunerea de Modificare a Contractului cu cel puțin 30 (treizeci) zile înainte de data la care se consideră că Modificarea Contractului ar trebui să producă efecte;

- Fiecare Parte are obligația de a notifica cealaltă Parte de îndată ce are cunoștință de existența unor circumstanțe care pot întârzia sau împiedica prestarea Serviciilor sau care pot genera o revendicare pentru plată suplimentară. Prestatorul ia toate măsurile, cu diligența specifică bunului comerciant, pentru reducerea la minim a acestor efecte.

***17. Ajustarea preţului contractului[[1]](#footnote-1)***

17.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

17.2 - Eventuale ajustări ale prețului pot fi generate doar de modificări legislative ulterioare semnării contractului.

***18. Subcontractanţi***

18.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

18.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

18.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

18.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

***19. Forţa majoră***

19.1 - Forţa majoră este constatată de o autoritate competentă.

19.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

19.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***20. Soluţionarea litigiilor***

20.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2. - Dacă, după 15 zile de la începerea acestor tratative, achizitorii şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România **de la sediul achizitorului** .

21. Cheltuieli pentru recuperarea creantei, conform ***art. 9 din legea 72/2013***

21.1. Creditorul poate pretinde daune-interese pentru toate cheltuielile facute pentru recuperarea creantei, in conditiile neexecutarii la timp a obligatiei de plata de catre debitor.

20. Daune-interese suplimentare, conform ***art. 10.1 din Legea nr.72/2013***

***23. Limba care guvernează contractul***

23.1 - Limba care guvernează contractul este limba română.

***24. Comunicări***

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

24.2 - Comunicările între părţi se pot face şi prin telefon, telegramă, telex, fax sau e-mail .

***25. Legea aplicabilă contractului***

25.1 - Contractul va fi interpretat conform legilor din România.

Prevederile contractului pot fi completate cu prevederile Codului Civil.

Prevederile care nu au obiect, se consideră neaplicabile.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

 Achizitor, Prestator,

 **Municipiul Piatra Neamt**  **SC …**

 Primar,

 Andrei Carabelea Administrator

1. Clauza se utilzează numai în cazul în care preţul contractului nu este ferm [↑](#footnote-ref-1)